Velosiped oğruları (film, 1948)

"Velosiped oğruları" () — rejissor Vittorio de Sikanın filmi.

 Məzmun 
Filmdəki hadisələr 1940-cı illərdə baş verir və İtaliyanın müharibədən sonrakı dövrünü əks etdirir. Ailə başçısı, iki uşaq atası Antonio Riçi işsizdir. Uzun axtarışlardan sonra o, nəhayət, afişaları yapışdırmaq işinə qəbul olunur. İşə başlamaq üçün ona təcili velosiped lazımdır. Əmək birjasının məmuru ona "Velosiped yoxdursa, iş də yoxdur" – deyir. Antonionun əvvəl velosipedi var idi. Lakin onu yemək üçün az miqdarda pul əldə etmək üçün lombarda vermişdi. Velosipedi lombarddan almaq üçün arvadı Antonioya sonuncu qiymətli şeyi verir. Bu, onun cehizi olan altı döşəkağı idi.

Birinci iş günündə Antonio üstündə Rita Heyvortun şəkli olan afişanı yapışdırır. Bu vaxt velosipedi oğurlayırlar. Antonio balaca oğlu Bruno ilə ümidsiz halda axtarışa çıxır. Tamaşaçılar ata-oğulun gözü ilə varlı və kasıb Romanı gəzirlər. Bu axtarışlar filmin süjet xəttini təşkil edir. Bəzən Antonioya elə gəlir ki, velosipedi tapmağa lap az qalıb, amma o, hər dəfə fikrində yanılır.

Axırda o, bu vaxt ərzində özünün işsiz, ailəsinin ac olduğunu düşünüb özü bir velosipedi oğurlamağa cəhd edir. Ancaq onu tuturlar. Bunların hamısı balaca Brunonun gözünün qarşısında baş verir. Ona görə də velosipedin sahibi Antonionu bağışlayır və düşünür ki, onu tutanların etdiyi təhqirlər kifayətdir.

Film faciəli sonluqla başa çatır. Antonio heç nəyi olmadan, oğru damğası altında, sabahkı günə inamsız vəziyyətdə oğlu ilə yoluna davam edir.

 Film haqqında 
 Film Fəxri "Oskar" mükafatı (1950), BAFTA mükafatı, Lokarno kinofestivalının xüsusi mükafatını qazanmışdı. 1995-ci ildə isə Vatikanda tərtib edilmiş "Bütün zamanların 45 ən böyük filmi" siyahısına bu filmin də adı daxil edilmişdi. Bu siyahı dünya kinosunun yaranmasının 100 illiyi münasibətilə hazırlanmışdı.

 Mükafatlar və nominasiyalar 

 Mükafatlar 

 1950-ci ilin "Oskar" mükafatı: 
Fəxri Oskar

 1950-ci ilin "BAFTA" mükafatı: 
Ən yaxşı film

 1950-ci ilin "Qızıl Qlobus" mükafatı: 
Ən yaxşı xarici film

 1950-ci ilin Buxarest Film Festivalı: 
"Qızıl Canavar" mükafatı

 Nominasiyalar 

 1949-cu ilin "Oskar" mükafatı: 
Ən yaxşı uyğunlaşdırılmış ssenariyə görə – Çezare Zavattini

 Filmin heyəti 

 Film üzərində işləyənlər 
Əsərin müəllifi : Luici Bartolini
Ssenari müəllifləri : Çezare Zavattini
Rejissor : Vittorio de Sika
Operator : Karlo Montuori
Bəstəkar : Alessandro Çikonyini
Prodüser : Vittorio de Sika

 Rollarda 
Lamberto Makorani – Antonio Riççi
Entso Stayola – Bruno Riççi
Lianella Karell – Mariya Riççi
Yelena Altyeri
Cino Saltamerenda – Bayokko
Culio Kyari
Vittorio Antonuççi – oğru
Mikele Sakara
Fausto Querzoni
Karlo Yakino

 İstinadlar 


 Xarici keçidlər 


 Bicycle Thieves essay at Criterion Collection by Godfrey Cheshire ("Bicycle Thieves: A Passionate Commitment to the Real")
 Bicycle Thieves essay at Criterion Collection by Charles Burnett ("Bicycle Thieves: Ode to the Common Man")
  by A. O. Scott (The New York Times) at YouTube


Kateqoriya:İtaliya filmləri
Kateqoriya:Bədii filmlər
Kateqoriya:Dram filmləri
Kateqoriya:Ağ-qara filmlər
Kateqoriya:Vittorio de Sikanın filmləri
Kateqoriya:1948-ci ilin filmləri
Kateqoriya:Roma haqqında filmlər
Kateqoriya:Katolisizm haqqında filmlər